जौन्धी और रामपुरा में नाटक से किया एड्स पर जागरूक
स्वास्थ्यविभाग झज्जर एवं एड्स कंट्रोल सोसायटी पंचकूला द्वारा अनुमोदित नाटक मंडली यूथ एजुकेशन सोसायटी नगूरा जींद द्वारा एड्स जागरुकता अभियान के तहत सोमवार को गांव जोधी रामपुरा रामपुरा में ग्रामीणों को नुक्कड़ नाटक के माध्यम से जागरूक किया गया। यह जानकारी देते हुए नाटक निदेशिका किरण गिल ने बताया कि नाटक की अध्यक्षता डीघल के मुख्य चिकित्सक डॉ. महाबीर सिंह ने की और एड्स के बारे में विस्तार से जानकारी दी।
चीजोंका प्रयोग करने समय सावधानी आवश्यक : नाटकके माध्यम से ग्रामीणों को जागरूक करते हुए कलाकारों ने बताया कि यह एक ऐसी बीमारी है जो किसी के छूने या फिर साथ खाना खाने से नहीं फैलती। गिल ने बताया कि यह बीमारी चार कारणों से फैलती है जैसे एचआईवी पॉजीटिव महिला पुरूष के एक-दूसरे से शारीरिक संबंध बनाने से, एचआईवी ग्रस्त टीका लगने से, सेव बनाते समय एचआईवी ब्लेड कैंची का प्रयोग करने से फैलती है। हमें इन चीजों का प्रयोग करते समय हमेशा सावधानी बरतनी चाहिए। उन्होंने बताया कि अगर जिस भी व्यक्ति को यह बीमारी लग जाती है तो तुरंत चिकित्सक से सलाह लेनी चाहिए। इस अवसर पर एमपीएचडब्ल्यू सुरेंद्र सिंह, आशा वर्कर, आंगनबाड़ी वर्कर, नाटक कलाकार रमेश सैनी, राजीव, मनफूल, सत्यनारायण, सूरज, प्रदीप, नन्हा उपस्थित रहे।
hin_Deva hin_Deva hin_Deva